
ANEXA NR. 1
la Proiect



R E G U L A M E N T

pentru stabilirea metodologiei-cadru de repartizare a terenurilor atribuite în baza Legii nr. 15/2003 privind sprijinul acordat tinerilor pentru construirea unei locuinţe proprietate personală

CAP. I Consideraţii generale

Art.1 Obiectul prezentului regulament îl constituie stabilirea metodologiei de soluţionare a cererilor şi repartizare a terenurilor atribuite în baza Legii 15/2003, republicată
Art.2 La elaborarea prezentului regulament au fost respectate prevederile următoareleor acte normative:
· Legea 15/2003 privin dsprijinul acordat tinerilor pentru construirea unei locuinţe proprietate personală republicată;
· H.G. nr. 896/2003 pentru aprobarea Normelor metodologice de aplicare a Legii nr. 15/2003, privind sprijinul acordat tinerilor pentru construirea unei locuinţe proprietate personala, republicată;
· Legea nr. 50/1991 privind autorizarea executării lucrărilor de construcţii, republicată, cu modificările si completările ulterioare;
· Legea nr. 350/2001 privind amenajarea teritoriului şi urbanismului cu modificările şi completările ulterioare,
· Ordonanța de urgență nr. 57/2019 privind Codul administrativ cu modificările şi completările ulterioare.
· Legea nr. 287/ 2009 privind Codul Civil, republicată.

CAP. II. Condiții de eligibilitate a solicitanțiilor
Art.3 În vederea sprijinirii tinerilor pentru construirea unei locuinţe proprietate personală, Consiliul Local al Comunei Puiesti, atribuie cu titlu gratuit suprafeţele de teren în conformitate cu prevederile Planului Urbanistic  General.
Art.4 Atribuirea terenului se face individual în folosinţă gratuită pe durata existenţei locuinţei proprietate personală, în limita suprafeţelor disponibile, prin hotărâre a Consiliului local, persoanelor (căsătorite/necăsătorite) care îndeplinesc cumulativ următoarele condiții:
	a) au împlinit vârsta de 18 ani;
	b) la data depunerii cererii, precum şi la data rezolvării acesteia nu au avut sau nu deţin în proprietate o locuinţă ori un teren destinat construirii unei locuinţe proprietate personală, atât în localitatea în care se solicită atribuirea în folosinţă a unui teren, cât şi în alte localităţi. 
Art.5 De prevederile art. 3 beneficiază, o singură dată, persoanele care îndeplinesc condiţiile de eligibilitate stabilite prin Legea 15/2003 şi prezentul Regulament.
Art.6 Dosarele privind solicitările de terenuri, se vor depune la registratura Primăriei comunei Mărişelu.
Art.7 (1) Dosarul va conţine în mod obligatoriu următoarele documente:
a) cerere, ( modelul prevăzut în anexa nr. 2 la prezentul regulament);
b) copia xerox de pe certificatul de naştere al solicitantului (soţului / soţiei, dacă este cazul);
c) copie xerox de pe actul de identitate al solicitantului (soţului / soţiei, dacă este cazul);
d) copie xerox de pe certificatul de căsătorie (dacă este cazul);

e) declaratia solicitantului, în nume propriu sau împreună cu soţul / soţia, după caz, din care să reiesă că:
· nu deţine şi nu a deţinut în proprietate o locuinţa ori un teren destinat construirii unei locuinţe;
· a luat cunoştinţă şi se angajează să respecte prevederile prezentului Regulament şi consimte
 să renunţe fără intervenţia instanţelor de judecată şi fără pretenţii de despăgubire, la dreptul de folosinţă gratuită a terenului atribuit dacă nu respectă obligaţiie comodantului stabilite prin art. 12 din Regulament.
(2) Pe lângă documentele obligatorii prevăzute la alin.(1), solicitantul va depune, în vederea efectuării evaluării punctajului deţinut, următoarele documente:
a) adeverinţă de venituri, inclusiv pentru soţ/ soţie, actualizata la momentul atribuirii;
b) documente de natură bancară/sau alte surse în lei sau valută – dovada deţinerii sumei minime necesare pentru iniţierea edificării locuinţei, adeverințe cu venitul net și durata contractului de muncă;
c) în situația în care solicitantul nu realizează venituri proprii, acesta poate fi susținut financiar de părinți în vederea construirii locuinței, caz în care aceștia dau o declarație autentificată la notar public, că își susțin fiul/fiica în edificarea locuinței pe terenul atribuit conform Legii nr. 15/2003, declarație care va fi însoțită de adeverințe cu venitul net și durata contractului de muncă;
d) copie xerox de pe actul de identitate sau certificat naştere pentru copii minori.
e) certificat fiscal care atestă achitarea datoriilor către bugetul local și către bugetul consolidat al statului (solicitant soț/soție, dacă este cazul).
(3) Anterior datei aprobării de către Consiliul Local Puiești a propunerii de atribuire, solicitantul are obligaţia actualizării dosarului cu documente valabile, inclusiv extras de cont bancar, precum şi cu declaraţiile prevăzute la alin (1), lit. e), în formă autentică.

CAP. III Comisia de evaluare, competențe, atribuții
Art.8 Comisia de evaluare a cererilor de atribuire a terenurilor destinate tinerilor în vederea construirii de locuinţe, analizează anual, după efectuarea inventarierii anuale a domeniului privat al comunei Puiești, întocmește lista terenurilor disponibile şi propune alocarea unor suprafeţe aflate în intravilanul comunei în vederea actualizării situaţiei terenurilor disponibile pentru aplicarea dispoziţiilor Legii nr. 15/2003, republicată.
Art.9 Comisia se întrunește atunci când este nevoie, la convocare președintelui și are următoarele competenţe şi atribuţii:
a) analizează lista terenurilor disponibile și propune acordarea unor suprafețe noi aflate în intravilanul comunei în vederea actualizării situației terenurilor disponibile pentru alicarea dispozițiilor Legii nr. 15/2003.
b) analizează solicitările depuse în vederea formulării propunerii de admitere sau respingere a solicitării ca urmare a respectării/nerespectării de către beneficiar a prevederilor prezentului regulament (existenta tuturor pieselor solicitate la dosar şi respectarea criteriilor stabilite), existenţei sau inexistenţei parcelelor disponibile pentru atribuirea la momentul analizarii cererilor, pe baza următoarelor criterii de departajare, stabilite prin punctaj:
,
	Nr. Crt
	CRITERII
	Punctaj

	1
	Starea civilă
a) căsătorit
b) necăsătorit/divorţat/unul dintre soţi este decedat / uniune consensuală
	
25 puncte
15 puncte

	2
	Numărul de copii minori aflaţi în întreţinere
	

	
	a)1 copil
	10 puncte

	
	b)2 copii
	15 puncte

	
	c) 3 sau mai mulţi copii
	20 puncte

	3
	Situatia locativă
a) in chirie
b)cu parintii
	
15 puncte
15 puncte

	4
	Venitul mediu brut lunar/ membru de familie
a) mai mic decât salariul minim brut pe economie
b) între salariul minim brut pe economie şi salariul mediu brut pe economie
c) mai mare decât salariul mediu brut pe economie
	
5 puncte
10 puncte
15 puncte


	
	
	


c) monitorizează modul de executare a horărârii de atribuire precum și a contractului de comodat;
d) pentru reglementarea situației juridice a terenului, propune Consiliului local revocarea/încetarea dreptului de folosință a terenului, în cazul nerespectării la termen a prevederilor hotărâri de atribuire, realizarea contractului de comodat și atribuirea imobilului rezultat altui beneficiar din listă.
d) întocmeşte pentru fiecare şedinţă un proces verbal în care se vor menţiona:
dezbaterile ce au avut loc;
sesizarile şi documentele ce au fost analizate;
concluziile, votul, propunerile membrilor comisiei;
validarea ordinii de înregistrare a solicitărilor;
lista cererilor declarate eligibile;
lista cererilor declarate neeligibile;
e) analizează sesizările beneficiarilor de parcele privind condiţiile şi factorii care blochează posibilitatea realizării investiţiilor şi propune solutii pentru rezolvarea situaţiilor create;
f) participă la verificarea şi identificarea soluţiilor care trebuiesc însuşite şi respectate de părţi pentru continuarea contractelor de împrumut de folosinţă;
g) somează beneficiarii terenurilor, pentru respectarea obligațiilor stabilite prin Hotărârea de consiliul și asumate prin contract.
h) propune Consiliului Local încetarea contractului de împrumut de folosinţă în situaţia nerespectării de către beneficiari a obligaţiilor contractuale.
e) membrii comisie nu pot fi rudă, adfini până la gradul IV inclusiv cu solicitantul, respectiv soțul/soția acestuia. În acest caz, membrul în cauză va fi înlocuit prin Dispoziția Primarului.

CAP IV Procedura de atribuire a parcelelor
Art.10 În baza propunerii motivate, semnate de membrii Comisiei de evaluare, se întocmeşte o notă de fundamentare cu propunerea iniţierii unui proiect de hotărâre pentru aprobarea listei de prioritate pentru atribuirea în folosinţă a terenurilor destinate construirii de locuinţe proprietate personală, în condiţiile Legii nr. 15/2003.
Art.11 Punerea în aplicare a hotărârii de atribuire se face prin încheierea contractului de folosinţă-comodat (anexa 3). De la data semnării contractului de folosinţă are loc transferul dreptului de folosinţă şi asumarea drepturilor şi obligaţiilor convenite de părţi.
Art.12 La data stabilită de viceprimarul comunei Puiești, părţile semnatare a contractului de comodat vor proceda la predarea primirea terenului destinat construirii, prin ţăruşarea parcelei şi la semnarea procesului verbal de predare - primire.
Art.13 Propunerea motivată a Comisiei de analiză de respingere a cererii solicitantului va fi de asemenea aprobată prin hotărâre a consiliului local și se va comunica pentru fiecare solicitant în parte, cu confirmare de primire.
Art.14 (1) În cazul în care două dosare cumulează același punctaj, criteriul de departajare este vechimea cererii.
(2) În vederea asigurării transparenței, înainte de a se supune aprobării de către Consiliul local, lista dosarelor propuse spre aprobare sau respingere, va fi afișată la sediul Primăriei Puiești, spre consultare.
(3) Persoanele nemulțumite pot depune contestație în termen de 48 de ore de la afișare. Contestația va fi soluționată de o comisie numită în acest sens prin Dispoziția Primarului, în maxim 7 zile.
CAP.V Drepturile şi obligaţiile părţilor pe durata executării contractului comodat
Art.15 Comodatarul are următoarele drepturi:
a) să utilizeze terenul atribuit pentru realizarea unei locuinţe;
b) să folosească terenul preluat ca un adevărat proprietar;
c) să obţină Autorizaţia de construire;
d) să respecte prevederile art. 2380 cod civil privind ipoteca asupra unor constructii viitoare pe faze de executie (condiţionat de obţinerea acordului prealabil al comodantului);
f) să utilizeze locuinţa singur sau împreună cu familia;
g) să anunţe comodatarul de fiecare dată când apar situaţii obiective care împiedică execuţia contractului.
Art.16. Comodantul are următoarele drepturi:
a) să verifice respectarea obligaţiilor asumate de comodatar şi a stadiului de realizare a investiţiei;
b) să întreprindă toate măsurile care se impun, pentru realizarea de către comodatar a împrejmuirii parcelei atribuite în termen de maxim trei luni de la data predării terenului;
c) să revoce atribuirea terenului şi să înceteze, prin denunțare unilaterală, contractul de împrumut de folosință în cazul în care comodatarul nu îndeplineşte obligaţiile ce îi revin;
d) să retragă dreptul de folosință asupra parcelei atribuită în cazul în care beneficiarul nu semnează contractul de împrumut de folosință și procesul verbal de predare-primire a terenului în termen de 30 de zile de la data primiriii hotărârii de atribuire a terenului.
Art.17 Comodatarul are următoarele obligaţii:
a) să semneze Contractul de comodat în maxim 30 zile de la data comunicării hotararii Consiliului Local Puiești;
b) să se prezinte la preluarea terenului, la data stabilită de Primăria Puiesti şi să conserve semnele corespunzatoare constituirii hotarului până la îngradirea terenului;
c) să semneze procesul verbal de predare-primire a terenului.
d) să se îngrijească de întreţinerea şi amenajarea terenul preluat în folosinţă ca un adevărat proprietar;
e) să îngradească terenul, conform prevederilor art 561 cod civil, în termen de 3 luni de la data semnării procesul verbal de preluare a terenului.
f) să obţină autorizaţia de construire pentru terenul atribuit şi să transmită Primăriei Puiești dovada depunerii Procesului verbal de începere a lucrărilor și să începă construirea locuinței în termen de maxim un 1 an de la preluarea terenului.
g) să obţină procesul verbal de recepție la terminarea lucrărilor pentru locuinţa situată pe parcela atribuită, în termen de maxim 4 ani de la preluarea terenului;
h) să execute pe cheltuială proprie toate lucrările necesare punerii în aplicare a autorizaţiilor de construcţie legal emise.
i) să nu întârzie executarea construcției în caz contrar, existând următoarele posibilități:
1. pasivitatea beneficiarului Legii nr. 15/2003 pe durata realizării construcției conduce la accesiune imobiliară a Comunei Puiești asupra stadiilor executate din construcție, imobilul după îndeplinirea formalităților de publicitate imobiliară, urmând a fi atribuit conform listei.
2. la încetarea contractului de comodat din vina exclusivă a comodatarului acesta nu are dreptul la despăgubire pentru lucrările adăugate terenului.
j) să nu închirieze/înstrăineze terenul şi locuinţa altor persoane fizice sau juridice şi să nu utilizeze construcţia în alt scop decât cea de locuinţă pentru el şi familia sa.
Art.18 Comodantul are următoarele obligații:
a) să încheie contractul de de folosinţă în termen 30 de zile de la data aprobării atribuirii prin hotărâre de consiliu local.
b) să predea, pe baza de proces verbal de predare- primire, parcela atribuită prin hotărâre de consiliu local.
c) să nu îl tulbure pe comodatar în exercițiul drepturilor rezultate din prezentul contract.
d) comodantul este obligat să notifice comodatarul asupra apariției oricăror împrjurări de natură să aducă atingere drepturilor comodatarului.
e) să verifice dacă terenul atribuit în folosință gratuită este folosit conform destinației (construirea unei locuințe personale).
f) să predea terenul liber de orice sarcini.
g) să urmărească mersul lucrărilor de construcții, în vederea asigurării respectării de către comodatar al obligațiilor ce îi revin prin contract și executărea acestora în conformitate cu Legea nr. 50/1991.
CAP. VI Contravenţii şi sancţiuni
Art.19 Nerespectarea prevederilor prezentului regulament sau neîndeplinirea obligaţiilor stabilite prin acesta, atrage după sine răspunderea materială, contraventională şi penală dupa caz.
Art.20 Constituie contravenţii, conform prevederilor prezentului regulament, săvârşirea următoarelor fapte, dacă sunt comise în astfel de condiţii încât potrivit legii penale să fie considerate infracţiuni:
a) ocuparea abuzivă a parcelelor de teren destinate atribuirii, se sancționează cu amendă contravenţională: de la 500 la 1000 lei
b) nerespectarea amplasamentului, a suprafetei atribuite, se sancționează cu amendă contravenţională: de la 500 la 1000 lei
c) neîmprejmuirea parcelei atribuite în termen de maxim 3 luni de la data semnării procesului
-verbal de preluare a terenului, se sancționează cu amendă contravenţională: de la 500 la 1000 lei.
d) neefectuarea lucrărilor de intreţinere a vegetaţiei şi a curăţeniei pe parcela atribuită, se sancționează cu amendă contraventională: de la 500 la 1000 lei.
e) efectuarea de lucrări neautorizate pe parcela atribuită, se sancționează cu amendă contravenţională: de la 500 la 1000 lei.
f) închirierea, înstrăinarea, cedarea terenului unei persoane fizice sau juridice în vederea construirii unei locuinţe, se sancţionează cu amenda contravenţională de la 5.000 la 10.000 lei;
g) efectuarea de lucrări de construire, de către terțe persoane, pe parcela atribuită comodatarului, se sancţionează cu amenda contravenţională  conform Legii 50/1991, republicata;
h) pentru construcţiile efectuate de terţe persoane pe parcela atribuită comodatarului se dispune fie demolarea acestora, fie trecerea lor în proprietatea comunei Puiești, fără intervenţia instanţei de judecată.
Art.21 Pe lânga sancţiunile contravenţionale stabilite la art. 20 din prezentul regulament, se pot aplica şi următoarele măsuri:
a) retragerea dreptului de folosinţă asupra parcelei atribuite în cazul în care beneficiarul nu semnează contractul de împrumut de folosinţă şi procesul verbal de predare-primire în termen de 30 de zile de la data comunicarii hotărârii de atribuire a terenului;
b) retragerea dreptului de folosinţă asupra parcelei atribuite pentru neînceperea în termen de 3 luni de la data semnării procesul verbal de preluare a terenului a îngrăgirii terenul, conform prevederilor art 561 cod civil.
c) retragerea dreptului de folosinţă asupra parcelei atribuite în cazul în care nu a obținut autorizaţia de construire pentru terenul atribuit şi nu a transmis Primăriei Puiești dovada depunerii Procesului verbal de începere a lucrărilor și nu a început construirea locuinței în termen de maxim un 1 de la preluarea terenului.
d) retragerea dreptului de folosinţă asupra parcelei atribuite atribuite în cazul în care nu a obţinut procesul verbal de recepție la terminarea lucrărilor pentru locuinţa situată pe parcela atribuită, în termen de maxim 4 ani de la preluarea terenului;
e) pentru ocuparea abuzivă a parcelelor de teren destinate atribuirii în baza Legii 15/2003 şi efectuarea de lucrări neautorizate, desfiinţarea tuturor amenajărilor şi eliberarea amplasamentului de catre executant persoana fizică sau juridică. În cazul in care contravenientul nu se conformează, administraţia locală poate desfiinţa amenajările efectuate pe cale administrativă, fără sesizarea organelor judecătoreşti, urmând ca toate cheltuielile ocazionate de această desfiinţare să fie suportate de către contravenient.
Art.22 Constatarea contravenţiilor şi aplicarea sancţiunilor se fac de către viceprimarul comunei Puiești.
Art.23 Contravenţiilor prevăzute în prezentul regulament nu li se aplică dispoziţiile Ordonanţei Guvernului nr. 2/200l privind regimul juridic al contravenţiilor, aprobată cu modificările şi completările ulterioare, privind posibilitatea achitării în termen de cel mult 15 zile de la data comunicării procesului-verbal, a jumătate din minimul amenzii.


CAP. VII Reglementări fiscale
Art.24 Beneficiarii atribuirii în folosinţă gratuită a parcelelor în vederea construirii de locuinţe în condiţiile prezentului regulament şi a Legii 15/2003 vor achita la Compartimentul
financiar-contabil impozitul pe teren pe toată durata folosinţei terenului. Valoarea impozitului pe teren este stabilită prin Hotărârea Consiliul Local privind impozitele şi taxele locale.

CAP.VIII Dispoziţii finale
Art.25 Contractul de comodat se va încheia în formă scrisă, între Comuna Puiesti, reprezentată prin primar şi titularul dreptului de folosinţă.
Art.26 Beneficiarii cu construcţii în diferite stadii de execuţie, care nu au respectat obligaţia obţinerii procesului verbal de recepţie a lucrării în maxim 3 ani de la preluarea terenului, pierd dreptul de folosinţă gratuită asupra terenului.
Art.27 Proprietarii construcțiilor realizate pe terenurile atribuite în baza Legii nr. 15/2003, republicată şi a prezentului regulament au posibilitatea cumpărării terenului, după finalizarea construcţiei, în condiţiile stabilite prin hotărâre de consiliu local.
Art.28 Dreptul de atribuire în folosinţă gratuită a terenului acordat în condiţiile prezentului regulament nu constituie un drept transmisibil.
Art.29 In conformitate cu prevederile Legii 50/1991 certificatul de urbanism este un act administrativ informativ care nu confera nici un drept asupra unui teren sau constructie si nici nu ofera dreptul de a construi.
Art.30 Prezentul regulament se aplică de la data aducerii la cunoştintă publică, prin afişare pe pagina de internet a primăriei www.comunapuiesti.ro

ANEXA 1
la Regulament




CERERE



Subsemnatul ................................................, născut la data de ....................... în localitatea
......................., cu domiciliul în ..........................................., îndeplinesc condiţiile prevăzute de Legea nr. 15/2003 privind sprijinul acordat tinerilor pentru construirea unei locuinţe proprietate personală.
Solicit atribuirea în folosinţă gratuită a unui teren în suprafaţă de ............. (între 250 - 500 mp) pentru construirea unei locuinţe proprietate personală, pe durata existenţei construcţiei.
Mă oblig să încep construcţia până la data de ...................., dar nu mai târziu de un an de la data atribuirii terenului, şi să o realizez cu respectarea prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare.
Anexez următoarele documente justificative:
a) copie de pe certificatul de naştere;
b) copie de pe actul de identitate;
c) declaraţia pe propria răspundere că nu deţin sau că nu am deţinut în proprietate o locuinţă ori un teren destinat construirii unei locuinţe;
d) declaraţia părinţilor mei, pe propria răspundere, că nu deţin sau că nu au deţinut în proprietate un teren în suprafaţă mai mare de 500 mp în mediul urban şi 5.000 mp în mediul rural, indiferent de localitatea în care este situat terenul.
Declar că am luat cunoştinţă de prevederile art. 292 din Codul penal.







Solicitant,
..........................







Data ........................

Anexa 2 la Regulament



DECLARAȚIE





Subsemnatul	 		domiciliat	în
 	  cunoscând sancțiunile prevăzute în art. 326 din Cod Penal, cu privire la declarații nesincere date în fața autorităților de stat,
„art. 326 falsul în declarații: Declararea necorespunzătoare a adevărului, făcută unei persoane dintre cele prevăzute în art. 175 sau unei unităţi în care aceasta îşi desfăşoară activitatea în vederea producerii unei consecinţe juridice, pentru sine sau pentru altul, atunci când, potrivit legii ori
împrejurărilor, declaraţia făcută serveşte la producerea acelei consecinţe, se pedepseşte cu închisoare de la 6 luni la 2 ani sau cu amendă”.
declar pe propria răspundere următoarele:
· Nu deține sau că nu a deținut în proprietate o locuința ori un teren destinat construirii unei locuințe.
· Mă oblig ca în termen de trei luni de la data semnării procesului verbal de preluare a terenului să împrejmuiesc parcela atribuită;
· Mă oblig ca în termen de un 1 (an) de la data preluării terenului, să obțin autorizația de construire pentru terenul atribuit și să transmit Primăriei Puiești dovada depunerii Procesului verbal de începere a lucrărilor și să încep constrirea locuinței.
· Mă oblig ca în termen de 3 (trei) ani de la data preluării terenului, să obțin Procesul verbal de recepție la terminarea lucrărilor pentru locuința situată pe parcela atribuită.
· Mă oblig să respect prevederile Regulamentului pentru stabilirea metodologiei cadru de repartizare a terenurilor atribuite în baza Legii 15/2003, republicată, privind sprijinul acordat tinerilor pentru construirea unei locuințe proprietate personală şi consimt la încetarea contractului de comodat, fără a avea dreptul la despăgubiri pentru lucrările adăugate terenulu, dacă încetarea contractului de comodat are loc din vina exclusivă a comodatarului.
· Totodată, în situația în care nu respect prevederile prezentului angajament, consimt la rezilierea Contractului de comodat pentru terenul atribuit în baza Legii 15/2003, republicată.

Telefon: 	



Data 		Solicitant



Anexa 3
La Regulament







D E C L A R A Ţ I E	P Ă R I N T E





Subsemnatul	 	în	calitate	de
 	.	a	numitului		domiciliat	în
 	 cunoscând sancţiunile prevăzute în art. 292, Cod Penal, cu privire la declaraţii nesincere date în faţa autorităţilor de stat, pe proprie răspundere declar următoarele:
Nu deţin și nici nu am deţinut în proprietate un teren în suprafaţă mai mare de 500 mp în mediul urban şi de 5.000 mp în mediul rural,indiferent de localitatea în care este situat;
Deţin în proprietate un teren în suprafaţă mai mare de 500 mp, în mediul urban şi de 5.000 mp în mediul rural.

Anexa 4 la Regulament


CONTRACT DE COMODAT
Nr. 	din  	

încheiat între :
1. Comuna PUIESTI, reprezentat de Consiliul Local al Comunei PUIESTI, prin primar TICU VASILE CEZAR cu sediul în sat Puiesti,comuna Puiesti,judetul Vaslui, în calitate de comodant pe de o parte
şi
1.  		cu	domiciliul	în	PUIESTI,	str.
 	, CNP 	, în calitate de comodatar.
În temeiul prevederilor Legii nr. 15/2003, republicată privind sprijinul acordat tinerilor pentru construirea unei locuinţe proprietate personală şi a H.G. nr. 896/2003 pentru aprobarea Normelor metodologice de aplicare a Legii nr. 15/2003,
În baza Hotărârii Consiliului Local  Puiesti  nr. 	/ 	,
părţile încheie prezentul contract, prin care de comun acord, stabilesc următoarele:
OBIECTUL CONTRACTULUI .
Comodantul transmite în folosinţă gratuită comodatarului , un teren intravilan, în suprafaţa de  	           mp. identificat cu nr. cadastral 	înscris în CF nr. 	, conform schiţei anexe.
Terenul atribuit este destinat pentru construirea unei locuinţe proprietate personală. Construcţia se va realiza conform Autorizaţiei de Construcţie eliberată de Primăria Comunei Puiesti.
Terenul este liber de sarcini;
DURATA
Transmiterea în folosinţă gratuită a terenului este pe durata existenţei locuinţei proprietate personală începând cu data procesului verbal de predare-preluare a terenului.
Transmiterea în folosinţă gratuită a terenului încetează în situaţia, în care comodatarul schimbă destinaţia construcţiei, înstrăinează locuinţa, sau nu a îndeplinit obligaţiile ce îi revin conform prevederilor prezentului Contract de Comodat.
EFECTE JURIDICE.
În temeiul prezentului contract Comodatarul dobândeşte numai dreptul de folosinţă asupra terenului;
Comuna  Puiești păstrează calitatea de proprietar asupra terenului;
OBLIGAŢIILE COMODATARULUI.
Comodatarul are obligaţia să semneze Contractul de comodat în termen de 30 zile de la data comunicării invitaţiei semnării de către administratorul terenului.
Comodatarul are obligaţia să constituie garanţia de bună execuţie a Contractului de comodat în sumă de ……….. lei.
Comodatarul are obligaţia să prezinte dovada constituirii garanţiei prevăzută la pct. 4.2. din prezentul contract până la data preluării terenului.,
Comodatarul are obligaţia să preia terenul prin Proces verbal de predare- primire, la data menţionată în Invitaţia transmisă de primarie.
Comodatarul are obligaţia să conserve ţăruşii care delimitează parcela şi să împrejmuiască terenul în termen de trei luni de la data semnării Procesul Verbal de preluare a terenului.
Comodatarul are obligaţia să întreţină pe cheltuială proprie, ca un adevărat proprietar, terenul dat în folosinţă gratuită;
Comodatarul va efectua pe cheltuiala proprie toate lucrările necesare punerii în aplicare a Autorizaţiei de construire pentru terenul dat în folosinţă ;
Comodatarul are obligaţia de a folosi terenul conform destinaţiei stabilite prin prezentul contract, respectiv teren destinat realizării unei locuinţe proprietate personală.
Comodatarul are obligaţia obţinerii tuturor acordurilor şi avizelor necesare construirii locuinţei pe cheltuială proprie.
Comodatarul are obligaţia, dacă este cazul, să împrejmuiască parcela atribuită în termen de trei luni de la data preluării prin Proces verbal de predare- primire.
Comodatarul are obligaţia ca să obţină Autorizaţia de construire pe terenul atribuit şi să depună în termen de un an de la data preluării terenului, o copie a Autorizaţiei de construire şi a Procesului verbal de începere a lucrărilor de construire, la Registratura Primăriei Puiști;
(1) Comodatarul are obligaţia să finalizeze locuinţa în termen de max. 3 ani de la data preluării terenului cu respectarea reglementările de urbanism şi a P.U.Z.- ului aprobat.
(2) Se consideră data finalizării construcţiei, data procesului verbal de finalizare a lucrărilor, eliberat de Compartimentul urbanism  din cadrul Primăriei Comunei Puiești.
Comodatarul are obligaţia de a aduce la cunoştinţa proprietarului, orice intenţie de modificare a folosinţei locuinţei in totalitate sau în parte, cu cel puţin 60 de zile înainte;
Comodatarul nu poate ceda folosinţa terenului, gratuit sau oneros, unor terţi.
(1) În cazul înstrăinării locuinţei realizate pe terenul deţinut în folosinţă gratuită, comodatarul are obligaţia să solicite acordul proprietarului terenului.
(2) Dreptul de folosinţă gratuită a terenului nu se transmite noului proprietar, acesta având obligaţia să reglementeze folosinţa terenului în conformitate cu prevederile legale în vigoare (prin concesionarea sau cumpărarea terenului, cu aprobarea Consiliului Local).
OBLIGAŢIILE COMODANTULUI.
Să încheie contractul de comodat şi să transmită invitaţia pentru semnarea contractului în termen 60 de zile de la data aprobării atribuirii prin Hotărâre a Consiliului Local.
Să transmită invitaţia privind predarea preluarea parcelei în termen de 30 zile de la comunicarea constituirii de către comodatar a garanţiei de bună execuţie pentru Contractul de comodat.
Să predea pe bază de proces verbal de predare primire a parcelei atribuite prin Hotărâre a consiliului local.
ÎNCETAREA CONTRACTULUI
Prezentul contract încetează de plin drept, prin denunţare unilaterală de către comodant şi fără intervenţia instanţei de judecată, la simpla notificare în următoarele situaţii:
-la dispariţia dintr-o cauză de forţă majoră a terenului dat în folosinţă gratuită.
-în cazul nepreluării terenului prin Proces verbal de predare primire, la data comunicată prin invitaţie transmisă de compartimentul urbanism.
-în cazul neînceperii construcţiei în termen de un an de la data atribuirii terenului;
-în cazul nefinalizării construcţiei în termen de max. 4 ani de la data preluarii terenului;
-în cazul schimbării destinaţiei de locuinţă sau închirierii terenului şi locuinţei altor persoane fizice sau juridice;
-în cazul utilizării construcţiei în alt scop decât cea de locuinţă pentru el şi familia sa;
-în cazul în care comodatarul înstrăinează locuinţa;
g) neîndeplinirea altor obligaţii contractuale prevăzute la cap. 4.
Prezentul contract încetează de plin drept, prin denunţare unilaterală de către comodatar şi fără intervenţia instanţei de judecată, în situaţia renunţării comodatarului la teren. În această situaţie terenul va fi predat liber de sarcini, în baza unui Proces verbal de predare-primire, iar comodatarul pierde garanţia de bună execuţie.
ALTE DISPOZIŢII
În cazul în care nu se respecta oricare din obligaţiile prevăzute în prezentul contract, Consiliul Local al comunei Puiesti poate revoca Hotărârea de dare în folosinţă gratuită a terenului, fără îndeplinirea vreunor formalităţi prealabile.
Comodatarul este obligat să constituie o garanţie de bună execuţie a prezentului contract, în favoarea comunei Puiesti, în cuantum de ……….. lei.
a.) Garanţia se constituie într-un cont bancar special de garanţii, deschis la banca agreată de comodatar, pe numele comodatarului, in favoarea comunei Puiesti (cont închis pentru comodatar, cont deschis pentru comodant) – purtător de dobândă.
b.) Dovada constituirii garanţiei este ordinul de plată şi extrasul de cont prezentat comodantului la semnarea Procesului verbal de predare-preluare a terenului.
c.) În cazul neconstituirii garanţiei în termenul şi condiţiile stabilite, comodantul va rezilia unilateral prezentul contract şi va revoca Hotărârea Consiliului Local pentru atribuirea parcelei destinate construirii.
Utilizarea garanţiei de bună execuţie, se va face de către comodant, în cazul neîndeplinirii total sau în parte a obligaţiilor ce revin comodatarului conform prezentului contract.
Deblocarea garanţiei se face la solicitarea comodatarului, în cazul îndeplinirii obligaţiilor ce revin comodatarului conform pct. 4.12. (1), cu respectarea prevederilor pct. 4.12. (2), din prezentul Contract de comodat, în termen de 30 de zile lucrătoare, de la depunerea extrasului de Carte Funciară cu notarea “casei” edificate pe terenul atribuit.
În cazul în care comodatarul a pierdut dreptul de folosinţă gratuită a terenului ca urmare a neîndeplinirii obligaţiilor ce îi revin conform pct. 4.12., sunt obligaţi să opteze pentru finalizarea construcţiilor executate cu respectarea prevederilor pct. 4.8., prin cumpărarea sau concesionarea terenului sau să abandoneze proiectul în favoarea comunei Puiesti.
DISPOZIŢII FINALE
Prezentul contract constituie titlu executoriu.
Încălcarea prevederilor art. 4 alin. (2) din Legea nr. 15/2003, republicată, de către solicitant prin nedeclararea că deţine sau a deţinut în proprietate o locuinţă ori un teren pe care se poate construi o locuinţă, constituie infracţiune de fals în declaraţii, se pedepseşte potrivit prevederilor art. 292 din Codul penal şi duce la revocarea H.C.L. de atribuire, pierderea tuturor cheltuielilor pentru obţinerea Autorizaţiei de construire, a investiţiei realizate şi garanţiei de bună execuţie prevăzută la pct. 6.3. din prezentul Contract de comodat.
Prezentul contract s-a încheiat în două exemplare – a câte patru pagini, câte un exemplar pentru fiecare parte.
COMODANT,	                                                                COMODATAR,
Primar,
     TICU VASILE CEZAR


Anexa la contractul de comodat







PROCES VERBAL
de predare-primire încheiat azi 	







COMUNA PUIEȘTI, reprezentat prin primar Ticu   Vasile  Cezar, în calitate de comodant
predă

Și

..................................................................... în calitate de comodatar primeşte în folosinţă, în baza contractului de comodat nr……….din…………., următorul teren:






	Nr. lot
	Adresă
	Cartea funciară nr.
	Nr. cadastral
	Suprafaţa mp

	
	
	
	
	











Din partea comodantului	Din partea comodatarului Am predat		Am primit


